Up-1886/06
Natisni
Opravilna št.:
Up-1886/06
Datum odločitve:
19. 4. 2007
ECLI:
ECLI:SI:USRS:2007:Up.1886.06
Akt:
Ustavna pritožba zoper sklep Višjega sodišča v Mariboru št. I Kp 237/2004 z dne 10. 3. 2005 v zvezi s sklepom Okrajnega sodišča v Mariboru št. II K 24/2000 z dne 5. 2. 2004
Izrek:
Ustavna pritožba zoper sklep Višjega sodišča v Mariboru št. I Kp 237/2004 z dne 10. 3. 2005 v zvezi s sklepom Okrajnega sodišča v Mariboru št. II K 24/2000 z dne 5. 2. 2004 se zavrže.
Evidenčni stavek:
Ustavno sodišče ustavno pritožbo zavrže, če jo je vložila neupravičena oseba.
Geslo:
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
5. 10. 2006
Vrsta odločitve:
sklep
Vrsta rešitve:
zavrženje
Dokument:
US27447
Dokument v PDF obliki:
Up-1886-06.pdf
112 KB
Prenesite datoteko
Up-1886/06-8
19. 4. 2007
SKLEP
Ustavno sodišče je v postopku za preizkus ustavne pritožbe, ki sta jo vložila A. A. iz Ž. na Ž. Ž. in B. B. iz Z., na seji senata 30. marca 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Mariboru št. I Kp 237/2004 z dne 10. 3. 2005 v zvezi s sklepom Okrajnega sodišča v Mariboru št. II K 24/2000 z dne 5. 2. 2004 se zavrže.
Obrazložitev
1. Pritožnika vlagata ustavno pritožbo izrecno zoper v izreku navedeni drugostopenjski sklep, smiselno pa jo vlagata tudi zoper navedeni prvostopenjski sklep. Prvostopenjsko sodišče je z izpodbijanim sklepom zavrglo pritožbo oškodovancev kot tožilcev Krajevne skupnosti C.-C. in Krajevne skupnosti Č.-Č., drugostopenjsko sodišče pa je z izpodbijanim sklepom zavrnilo pritožbo Krajevne skupnosti Č.-Č. zoper prvostopenjski sklep kot neutemeljeno.
2. Po prvem odstavku 50. člena Zakona o Ustavnem sodišču (v nadaljevanju ZUstS) lahko vsakdo ob pogojih, ki jih določa ta zakon, vloži pri Ustavnem sodišču ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina.
3. Pritožnika nista bila stranki v postopku, v katerem je bila izdana izpodbijana sodna odločba, in njeni učinki se neposredno ne raztezajo nanju. Pritožnikoma z izpodbijano sodno odločbo niso mogle biti kršene njune človekove pravice ali svoboščine. Ustavno sodišče je zato ustavno pritožbo zavrglo.
4. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer